recursal/SuperWikiNEXT-32B huggingface dataset:
**भीमताल** (Bhimtal) भारत के उत्तराखण्ड राज्य के नैनीताल ज़िले में स्थित एक नगर है।

नाम की उत्पत्ति
---------------

नगर का नाम भीमताल भीमताल झील के ऊपर पड़ा है, जो नगर के मध्य में स्थित है। 'भीमाकार' होने के कारण शायद इस ताल को भीमताल कहते हैं। परन्तु कुछ विद्वान इस ताल का सम्बन्ध पाण्डु-पुत्र भीम से जोड़ते हैं।

इतिहास
------

माना जाता है कि अज्ञातवास के समय पांडव इस क्षेत्र में आये थे, तथा भीमताल के किनारे भीम ने भगवान शिव की तपस्या की थी। तेरहवीं शताब्दी में यह क्षेत्र कुमाऊँ राज्य के अंतर्गत आया, और सत्रहवीं शताब्दी में यहां अल्मोड़ा के राजा बाज़ बहादुर चन्द ने भीमेश्वर महादेव मन्दिर की स्थापना की थी। चन्द काल में यह छखाता परगना का मुख्यालय हुआ करता था।

भूगोल
-----

काठगोदाम से 10km उत्तर और नैनीताल से 22km पूर्व नैनीताल जिले में स्थित यह झील कुमाऊं क्षेत्र का सबसे बड़ा झील है। इसकी लंबाई,1,674 मीटर और चौड़ाई 447 मीटर और गहराई 26 मीटर है। त्रिभुज के आकार का यह ताल तीन तरफ से पर्वतों से घिरा है। इसमें पर्यटकों हेतु नौकाविहर की सुविधा है। इसमें जल का रंग गहरा नीला है। यह कमल और कमल कड़ी के लिए प्रसिद्ध है। इस झील के बीच में टापू है, जिस पर रेस्टोरेंट है। इस झील से सिंचाई हेतु छोटी-छोटी नेहरे निकली गई है।

जनसांख्यिकी
-----------

२०११ की जनगणना के अनुसार, भीमताल की जनसंख्या ७,७२२ थी, जो २००१ की तुलना में ३१.४६% अधिक थी। नगर का लिंग अनुपात ८८५ महिलाएं प्रति १००० पुरुष है। भीमताल की औसत साक्षरता दर ९३.६७% है, जो राष्ट्रीय औसत ७४.०४% से अधिक है; पुरुष साक्षरता ९५.२८% और महिला साक्षरता ९१.७९% है। जनसंख्या के ११% की उम्र ६ साल से कम है।

अर्थव्यवस्था
------------

अस्सी के दशक के आखिर में उत्तर प्रदेश स्टेट डेवलपमैंट काॅरपोरेशन द्वारा भीमताल में औद्योगिक परिक्षेत्र तैयार किया गया था। इसमें एपिक (एक्वामाॅल वाटर साॅल्यूशन लिमिटेड, उषा रेक्टिफायर, जिंदल फिल्म फैक्ट्री, माचिस फैक्ट्री इत्यादि) फैक्ट्रियां लगायी गईं। सरकार ने उद्योगपतियों को सब्सिडी, बिक्री कर में छूट प्रदान की और सस्ते दामों पर जमीनें मुहय्या भी करायीं लेकिन एक्वामॉल फैक्ट्री को छोड़ कोई भी फैक्ट्री अपने पांच साल पूरे नहीं कर पायी।

शिक्षा
------

भीमताल में कई सरकारी और निजी शैक्षणिक संस्थान हैं, जिनमें तसर क्षेत्रीय अनुसंधान केंद्र (वस्त्र मंत्रालय, भारत सरकार), राष्ट्रीय शीत जल मत्स्य संस्थान, जन शिक्षा संस्थान, बिड़ला इंस्टीट्यूट ऑफ एप्लाइड साइंसेज, कुमाऊँ विश्वविद्यालय का परिसर (प्रबंधन, फार्मेसी और जैव प्रौद्योगिकी संकाय) और डिस्ट्रिक्ट इंस्टिट्यूट ऑफ़ टीचर्स (डीईटीई) शामिल हैं। राजकीय आदर्श विद्यालय, भीमताल इस क्षेत्र का सबसे पुराना स्कूल है, जो ब्रिटिश काल से ही चल रहा है। लीलावती पंत इंटर कॉलेज और राजकीय बालिका इंटर कॉलेज भीमताल के अन्य सरकारी शैक्षणिक संस्थान हैं।

इन्हें भी देखें
---------------

* नैनीताल ज़िला
* भीमताल झील

बाहरी कड़ियाँ
-------------

* आधिकारिक जालस्थल

सन्दर्भ
-------

1. ↑  "Start and end points of National Highways". मूल से 22 सितंबर 2008 को पुरालेखित. अभिगमन तिथि 23 April 2009.
2. ↑  "Uttarakhand: Land and People," Sharad Singh Negi, MD Publications, 1995
3. ↑  "Development of Uttarakhand: Issues and Perspectives," GS Mehta, APH Publishing, 1999, ISBN 9788176480994

विस्तृत पठन
-----------

* क्ले, जे एम (१९२७). *Nainital: A Historical and Descriptive Account* [*नैनीताल: एक ऐतिहासिक और वर्णनात्मक वर्णन*] (अंग्रेज़ी में). इलाहाबाद: द सुपरिंटेंडेंट, गवर्नमेंट प्रेस, यूनाइटेड प्रॉविन्सेस.
हिन्दवी हिंदी साहित्य को समर्पित एक वेबसाइट है जिसमें आदि से लेकर आधुनिक काल तक के 600 से अधिक कवियों की 10,000 से अधिक काव्य-रचनाएँ उपलब्ध हैं, जिनमें विस्तार जारी है। यहां हिंदी-काव्य-परंपरा को अलग-अलग विभागों में वर्गीकृत किया गया है। छंद के भिन्न-भिन्न अनुशासनों और कालक्रमानुसार कविता को श्रेणीबद्ध किया गया है। साथ ही समकालीन विमर्शों से संबंधित कविता, विषयानुसार कविता और लोकप्रिय कविता भी एक स्थान पर एकत्र है। हिंदी-काव्य-परंपरा के सभी प्रमुख कवियों का सम्मिलन ‘हिन्दवी’ पर प्रस्तुत है। यहाँ कवियों, लेखकों और कलाकारों की आवाज़ में उनकी रचनाओं को ऑडियो और वीडियो रूप में भी रखा गया है। हिन्दवी का प्रचार-प्रसार अधिकाधिक हो इसलिए इसे नई टेक्नालॉजी का इस्तेमाल करके डेस्कटॉप और लैपटॉप कम्प्यूटरों के साथ-साथ टैबलेट और मोबाइल फ़ोन पर भी उपलब्ध कराया जा रहा है। हिन्दवी में ई-पुस्तक श्रेणी भी है, जहाँ हिंदी की पुरानी किताबों के साथ-साथ हिंदी कविता और साहित्य से संबंधित आधुनिक पुस्तकों को भी डिजिटाइज़ करके संरक्षित किया जा रहा है। इसके अलावा यहाँ अनूदित और बाल-साहित्य का भी विशेष स्थान है और ब्लॉग का भी ताकि साहित्य के समृद्ध संसार से नित नया साक्षात्कार किया जा सके।

1. ↑  "हिंदी साहित्य और भाषा को डिजिटल माध्यम में संरक्षित करने की कोशिश हिंदवी ओआरजी". दैनिकजागरण.
2. ↑  "संस्थापक : परिचय". हिन्दवी.
3. ↑  "अस्वीकरण". *हिन्दवी*.
4. ↑  ऑर्ग, हिन्दवी. "हिन्दवी साइट परिचय". अभिगमन तिथि १४ जनवरी २०२४.
5. ↑  "हिंदी साहित्य और भाषा को डिजिटल माध्यम में संरक्षित करने की कोशिश हिंदवी ओआरजी". *Dainik Jagran*. अभिगमन तिथि 2021-06-20.
गोपीनाथ कालभोर (15 मई 1945 - 26 जुलाई 2017 ) हिन्दी और पवारी के लोकप्रिय लेखक और कवि थे उनका जन्म ग्राम रोंढा, बैतूल, मध्यप्रदेश में हुआ था । इनके द्वारा पवारी बोली का पुख्ता व्याकरण तैयार किया गया । गोपीनाथ कालभोर द्वारा 1984 में "भोज पर्णिका" त्रैमासिक पत्रिका का प्रकाशन शुरू किया जिसमें पवारी बोली कविताओं एवं लेख के माध्यम से पवारी साहित्य का प्रचार प्रसार किया जाता था ।गोपीनाथ कालभोर जी द्वारा पवारी काव्य रचनाओ का संकलन किया था था जिसे हिंदी ग्रंथ अकादमी भोपाल द्वारा वर्ष 2015-2016 में पुस्तकाकर में प्रकाशित किया गया था

### प्रमुख रचनाएं

* पवारी बोली काव्य संकलन
* आइये गणमान्य बजाइये गणतन्त्र
* पँवारी लोकगीत
* मानस में मंगल महिमा
* बच्चों का बिगड़ना(क्यो और कैसे)
* संकट में हँसता लोकतंत्र
* ग्रन्थालय विज्ञान विविध आयाम
* अमन की बात भी करते चलें (अंतिम कृति)
* प्रदूषण नियंत्रण और पर्यावरणीय सजगता
* पुस्कालय शिक्षा और समाज
* ग्रामीण पुस्तकालय विकास और शिक्षा- प्रसार
* गोपाल कृष्ण गोखले जीवन और दर्शन अन्य

### सम्मान

सतत सक्रिय गोपीनाथ कालभोर जी को 23 प्रादेशिक व राष्ट्रीय सम्मान प्राप्त थे

सन्दर्भ
-------

1. ↑  "गोपीनाथ\_कालभोर".
2. ↑  "गोपीनाथ\_कालभोर".
3. ↑  "गोपीनाथ\_कालभोर".
**मानस का हंस** अमृत लाल नागर द्वारा रचित प्रसिद्ध उपन्यास है। 1972 में प्रकाशित यह उपन्यास रामचरितमानस के रचनाकार गोस्वामी तुलसीदास के जीवन पर लिखा गया है। इस उपन्यास में तुलसीदास का जो स्वरूप चित्रित किया गया है, वह एक सहज मानव का रूप है। यही कारण है कि ‘मानस का हंस’ हिन्दी उपन्यासों में ‘क्लासिक’ का सम्मान पा चुका है और हिन्दी साहित्य की अमूल्य निधि माना जाता है। नागरजी ने इसे गहरे अध्ययन और मंथन के पश्चात अपने विशिष्ट लखनवी शैली में लिखा है। बृहद् होने पर भी यह उपन्यास अपनी रोचकता में अप्रतिम है। विस्तार

कथावस्तु
--------

गोस्वामी तुलसीदास का जन्म सतरहवीं शताब्दी में हुआ, लेकिन दुर्भाग्यवश उनके जीवन के बारे में कोई अधिकृत जानकारी नहीं मिलती है। इसलिए उपन्यासकार अमृतलाल नागर को तुलसीदास जी की जीवनगाथा लिखने के लिए जनश्रुतियों और लोकगाथाओं का सहारा लेना पड़ा।

विशेषताएँ
---------

इस उपन्यास की विशेषताओं को उद्घाटित करते हुए हिन्दी उपन्यास का इतिहास में गोपाल राय लिखते हैं कि- "उपन्यास में तुलसी के जन्म से लेकर उनकी मृत्यु तक का जो जीवनचरित प्रस्तुत हुआ है, वह इतना सजीव, तर्कसंगत और सुसम्बद्ध है कि कदाचित् ऐतिहासिक तथ्य न होते हुए भी वह पूर्णतः यथार्थ बन गया है।"

पात्र
-----

* मैना कहारिन
* बतासो
* रतना
* श्यामो की बुआ
* बाबा -तुलसीदास
* राजा -रजिया नाम से पुकारे जाने वाला पात्र, बाबा से आयु में एक दिन छोटे
* संत बेनीमाधव (सूकरखेत निवासी शिष्य)- पचास-पचपन वर्षीय
* रामू द्विवेदी (काशी से आए हुए शिष्य) -बाबा के शिष्य, इकतीस वर्षीय
* बकरीदी कक्का- बाबा से आयु में चार दिन बड़े
* पण्डित गणपति उपाध्याय -बाबा के पुराने शिष्य, अड़सठ-उनहत्तर वर्षीय
* बूढ़ा रमज़ानी - बकरीदी दर्ज़ी का छोटा बेटा, इकसठ-बासठ वर्षीय
* शिवदीन दुबे, नन्हकू, मनकू- गाँव के लोग
* हुलसिया-पंडाइन की मुँहबोली ननद
* पंडाइन
* पण्डित आत्माराम
* भैरोसिंह

संदर्भ
------



1. ↑  गोपाल, राय (2014). *हिन्दी उपन्यास का इतिहास*. नई दिल्ली: राजकमल प्रकाशन. पृ॰ 227. आई॰ऍस॰बी॰ऍन॰ 978-81-267-1728-6.
2. ↑  अमृतलाल, नागर (२०१४). *मानस का हंस*. दिल्ली: राजपाल एण्ड सन्ज़. पृ॰ ११. आई॰ऍस॰बी॰ऍन॰ 978-81-7028-249-5.
**करतार सिंह दुग्गल** (१ मार्च १९१७ - २६ जनवरी २०१२) एक पंजाबी लेखक जिस ने पंजाबी उर्दू, हिन्दी और अंग्रेजी भाषा में लिखा। उन्होंने लघु कथाएँ, उपन्यास, नाटक और नाटकों की रचना की और उनकी रचनाएँ का भारतीय और विदेशी भाषाओं में अनुवाद भी हुआ है। उन्होंने ऑल इंडिया रेडियो के निदेशक के रूप में सेवा की है।
उन को सन १९८८ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था। ये दिल्ली राज्य से हैं। इनके द्वारा रचित एक कहानी–संग्रह **इक छिट् चानण दी**  के लिये उन्हें सन् 1965 में साहित्य अकादमी पुरस्कार से सम्मानित किया गया।

सन्दर्भ
-------

1. ↑  "अकादमी पुरस्कार". साहित्य अकादमी. मूल से 15 सितंबर 2016 को पुरालेखित. अभिगमन तिथि 11 सितंबर 2016.

बाहरी कड़ियाँ
-------------

| * दे
* वा
* सं
भारत    १९८८ में पद्म भूषण धारक    पद्म भूषण |
| --- |
| उद्योग एवं व्यापार | कर्नल सत्यपाल वाही  •  अशोक शेखर गांगुली |
| कला | अक्किनेनी नागेश्वर राव  •  केलुचरण मोहपात्रा |
| चिकित्सा विज्ञान | प्रतूरी तिरुमला राव |
| प्रशासकीय सेवा | आबिद हुसैन |
| विज्ञान एवं अभियांत्रिकी | बडनवल वेंकट श्रीकांतन  •  रामप्रकाश बंबा |
| समाज सेवा | श्रीजांस प्रसाद जैन |
| उपक्रम | कुशोक बाकुला  •  रेणुका राय |
| साहित्य एवं शिक्षा | बालराम नंदा  •  करतार सिंह दुग्गल |
**कैलाश वाजपेयी** (11 नवंबर 1936 - 01 अप्रैल, 2015) हिन्दी साहित्यकार थे। उनका जन्म हमीरपुर उत्तर-प्रदेश में हुआ। उनके कविता संग्रह ‘हवा में हस्ताक्षर’ के लिए साहित्य अकादमी पुरस्कार प्रदान किया गया था।

कृतियाँ
-------

उनकी प्रमुख कृतियों में 'संक्रांत', 'देहात से हटकर', 'तीसरा अंधेरा', 'सूफीनामा', 'भविष्य घट रहा है', 'हवा में हस्ताक्षर', 'शब्द संसार' चुनी हुई कविताएँ २००४, भीतर भी ईश्वर २००८ आदि शामिल हैं। उन्होंने दिल्ली दूरदर्शन के लिए कबीर, सूरदास, जे कृष्णमूर्ति, रामकृष्ण परमहंस के जीवन पर फिल्में भी बनाई थीं। वह लंबे समय तक दूरदर्शन की हिंदी सलाहकार समिति के सदस्य भी रहे।
स्वामी विवेकानंद के जीवन पर आधारित नाटक 'युवा संन्यासी' उनका प्रसिद्ध नाटक है। उन्होंने 1967 में चेकोस्लोवाकिया तथा 1970 में सांस्कृतिक विनिमय कार्यक्रम के अन्तर्गत रूस, फ्रांस, जर्मनी, स्वीडन और अन्य यूरोपीय देशों की यात्रा की।

सम्मान
------

* हिंदी अकादमी सम्मान
* वर्ष 2000 में एसएस मिलेनियम अवॉर्ड
* वर्ष 2002 में प्रतिष्ठित व्यास सम्मान
* वर्ष 2005 में ह्यूमन केयर ट्रस्ट अवॉर्ड
* वर्ष 2008 में अक्षरम् का विश्व हिन्दी साहित्य शिखर सम्मान

बाहरी कड़ियाँ
-------------

* वरिष्ठ साहित्यकार कैलाश वाजपेयी का निधन (जागरण)



1. ↑  हिन्दी लेखक संदर्भिका,पृष्ठ-162, प्रकाशक- केन्द्रीय हिन्दी निदेशालय उच्चतर शिक्षा विभाग मानव संसाधन विकास मंत्रालय, भारत सरकार, पश्चिमी खण्ड-7, रामकृष्णपुरम, नई दिल्ली-110066
एक पाकिस्तानी दुल्हन शादी के प्रमाण पत्र पर हस्ताक्षर करते हुवे।
**निकाह** : इस्लाम में निकाह एक शादी का क़ानूनी अनुबंध है। (अरबी: عقد القران *'अक़्द अल-क़िरान*,"शादी के अनुबंध"; उर्दू: نکاح نامہ;*निकाह नामा*) वधू और वधुवर के बीच शरिया के अनुसार अनुबंध। या दूल्हे और दुल्हन के बीच एक क़रार नामा है। इस निकाह के लिये दोनों की अनुमती होना ज़रूरी है। दुल्हे को चाहिये कि निकाह का शुल्क जिसे "महर" कहा जाता है, अदा करना पडता है। इस्लाम में निकाह एक संस्कार ना होकर मात्र एक अधिकार (कान्ट्रैक्ट) है।
इस्लाम धर्म मे निकाह के बाद पत्नी का पति के शरीर पर एवं पति का पत्नी के शरीर पर अधिकार होता है। 

इस निकाह में दुल्हा और दुल्हन की तरफ़ से दो मुस्लिम गवाह होना चाहिए और एक वकील होना भी ज़रूरी है, वकील का मतलब कोर्ट का लायर नही बल्कि वकालत करने रिश्तेदार या दोस्त का होना भी आवश्यक माना जाता है। इस तरीक़े को शरीयत या शरिया या इस्लामीय न्यायसूत्र का तरीका कहते हैं।   इस निकाह को "निकाह-मिन-सुन्नह" या सुन्नत तरीक़े से किया गया निकाह कहते हैं।

#### समझौते द्वारा शादी

#### निकाह की अहमियत

निकाह के लगवी मानी जमा करना, मिलाना, गांठ बांधना और एक दुसरे में दाखिल होने के हैं। और शरई मानी "मियां-बीवी के बीच अकद जिससे वती (सोहबत) करना हलाल" होता है।

मेंहदी पर एक मुस्लिम दुल्हन के हाथ, तमिलनाडु, भारत.

यह भी देखें
-----------

* फ़िक़ह
* महर
* निकाह (1982 फ़िल्म)

सन्दर्भ
-------

1. ↑  Muhhamadmulla. "इस्लाम में निकाह सिर्फ कॉन्ट्रैक्ट है, हिन्दू विवाह जैसा संस्कार नहीं: कर्नाटक HC". अमर उजाला. अभिगमन तिथि 16 नवंबर 2022.
2. ↑  "कर्नाटक हाईकोर्ट: मुस्लिम निकाह अनुबंध, हिंदू विवाह की तरह संस्कार नहीं". Dopolitics. अभिगमन तिथि 16 नवंबर 2022.
3. ↑  Hasso, Frances S. (2011). "Consuming Desires: Family Crisis and the State in the Middle East". Stanford University Press. आई॰ऍस॰बी॰ऍन॰ 978-0804761567. मूल से 4 मार्च 2016 को पुरालेखित. अभिगमन तिथि 5 जुलाई 2016.
4. ↑  "निकाह के मसाइल | ख़ुत्बाए निकाह, मेहर, हमबिस्तरी, वलीमा". *Ummate Nabi ﷺ*. 2023-10-15. अभिगमन तिथि 2023-10-15.

बाहरी कड़ियाँ
-------------

* (पीडीएफ) ई-पुस्तक: शादी - एक के रूप Ibada
* (अंग्रेजी) फिक़्ह के परिवार पर IslamQA.info - एक विषय-वार पूरा दिशानिर्देश के लिए इस्लामी शादी और वैवाहिक जीवन
* (अंग्रेजी) शादी की प्रक्रिया में इस्लाम पर ICNA वेबसाइट
**पण्डित ज्वाला प्रसाद मिश्र** (जन्म:१८६२ -- १९१६) नाटककार, कवि,व्याख्याता, अनुवादक, संशोधक, साहित्यकार धर्मोपदेशक तथा इतिहासकार थे। उन्होने श्री वेंकटेश्वर स्टीम प्रेस के माध्यम से सैकड़ों पुस्तकों का प्रकाशन किया।

परिचय
-----

विभिन्न भाषाओं के ज्ञाता पं. ज्वाला प्रसाद मिश्र ने न केवल अनेक संस्कृत ग्रंथों की भाषा टीका करके उन्हें सरल और बोधगम्य बनाया अपितु अनेक मौलिक ग्रंथों की रचना कर हिंदी साहित्य में अतुलनीय योगदान दिया। तुलसीकृत रामायण के अतिरिक्त वाल्मीकि रामायण, शिव पुराण, विष्णु पुराण, शुक्ल यजुर्वेद, श्रीमद्भागवत, निर्णय सिंधु, लघु कौमुदी, भाषा कौमुदी, मनुस्मृति, बिहारी सतसई समेत शताधिक ग्रंथों की भाषा टीकाएं लिखकर हिंदी का प्रचार-प्रसार किया। उन्होंने सीता वनवास नाटक भी लिखा, जिसमें भवभूति के उत्तर रामचरित की कुछ झलक देखने को मिलती है। 81 पृष्ठों तथा पांच अंकों में संपूर्ण यह नाटक खेमराज श्री कृष्णदास ने अपने वैंकटेश्वर यंत्रालय मुंबई ने प्रकाशित किया था। इसके अतिरिक्त उन्होंने महाकवि कालिदास के प्रसिद्ध नाटक अभिज्ञान शाकुंतलम' और भट्ट नारायण के संस्कृत नाटक वेणीसंहार का अनुवाद किया। अनुदित कृतियों में उन्होंने दोहा, कवित्त, सोरठा, कुंडलिया आदि छंदों, राग-रागनियों और लावनियों का प्रयोग किया। 

पं. ज्वाला प्रसाद मिश्र का जन्म उत्तर प्रदेश के मुरादाबाद में आषाढ़ कृष्ण द्वितीया संवत 1919 (सन 1862) को हुआ था। पिता का नाम पंडित सुखानंद मिश्र था। 

ज्वाला प्रसाद मिश्र सनातन धर्म के प्रबल समर्थक थे। लगभग बीस वर्ष की आयु से ही आर्य समाज के मत का खण्डन और सनातन धर्म के मंडन विषय पर लेख लिखा करते थे। उन्हें विशेष ख्याति उस समय मिली जब उन्होंने महर्षि दयानन्द सरस्वती रचित ग्रंथ सत्यार्थ प्रकाश का खंडन करते हुए 'दयानन्द तिमिर भास्कर' की रचना की। लगभग 425 पृष्ठ का यह ग्रंथ सन् 1890 में लिखा गया था। उन दिनों आर्यसमाज और सनातन धर्म के बीच वैचारिक संघर्ष के दिन चल रहे थे। उन्होंने अपने यजुर्वेद भाष्य में महर्षि दयानंद के भाष्य का भी खंडन किया था।

ज्वाला प्रसाद मिश्र ने यहाँ सनातन धर्म सभा की भी स्थापना की थी। धर्मोपदेश के लिए पूरे देश में जाते थे। सन् 1901 में उन्हें टिहरी नरेश ने बुलाकर सम्मानित किया था। भारत धर्म महामंडल ने उन्हें विद्यावारिधि और महोपदेशक उपाधियों से सम्मानित किया था। विभिन्न रियासतों के राजाओं द्वारा उन्हें स्वर्ण पदक से भी सम्मानित किया गया था।

सन् 1882 में यहा बल्लभ मुहल्ले में स्थापित संस्कृत पाठशाला में वह भाषा और व्याकरण के अध्यापक थे। इस पाठशाला के बन्द होने के बाद सन् 1888 में उन्होंने किसरौल मुहल्ले में स्थित कामेश्वर मंदिर (वर्तमान में चौरासी घण्टा मंदिर भी कहा जाता है) में कामेश्वर पाठशाला स्थापित की और अंत तक उसके प्रधानाध्यापक बने रहे। 

सन् 1916 में उनका देहावसान हो गया।

इन्हें भी देखें
---------------

रामायण

सन्दर्भ
-------

1. ↑  "Books authored by Pt Jwala Prasad Mishra". *www.exoticindiaart.com* (अंग्रेज़ी में).
2. ↑  "साहित्यकार ज्वाला प्रसाद मिश्र पर गोष्ठी हुई". *Hindustan*.
3. ↑  "Books by Pandit Jwala Prasad Misra (Author of Panchatantra)". *www.goodreads.com*.

बाहरी कड़ियाँ
-------------

पण्डित ज्वाला प्रसाद मिश्र की पुस्तक दयानन्द तिमिर भास्कर
**चन्द्र कुंवर बर्त्वाल** (20 अगस्त 1919 - 14 सितंबर 1947) हिन्दी के कवि थे। उन्होंने मात्र 28 साल की उम्र में हिंदी साहित्य को अनमोल कविताओं का समृद्ध खजाना दे दिया था। समीक्षक चंद्र कुंवर बर्त्वाल को हिंदी का 'कालिदास' मानते हैं। उनकी कविताओं में प्रकृतिप्रेम झलकता है।

जीवन परिचय
----------

चन्द्र कुंवर बर्त्वाल जी का जन्म उत्तराखण्ड के चमोली (Presently Rudraprayag District)जिले के ग्राम मालकोटी, पट्टी तल्ला नागपुर में 20 अगस्त 1919 में हुआ था। बर्त्वाल जी की शिक्षा पौड़ी, देहरादून और इलाहाबाद में हुई। १९३९ में इन्होने इलाहाबाद से बी०ए० की परीक्षा उत्तीर्ण की तथा १९४१ में एम०ए० में लखनऊ विश्वविद्यालय में प्रवेश लिया। यहीं पर ये श्री सूर्यकांत त्रिपाठी 'निराला' जी के सम्पर्क में आये।

प्रकृति के चितेरे कवि, हिमवंत पुत्र बर्त्वाल जी अपनी मात्र २८ साल की जीवन यात्रा में हिन्दी साहित्य की अपूर्व सेवा कर अनन्त यात्रा पर प्रस्थान कर गये। १९४७ में इनका आकस्मिक देहान्त हो गया।

साहित्य सृजन
------------

१९३९ में ही इनकी कवितायें "कर्मभूमि" साप्ताहिक पत्र में प्रकाशित होने लगी थी, इनके कुछ फुटकर निबन्धों का संग्रह "नागिनी" इनके सहपाठी श्री शम्भूप्रसाद बहुगुणा जी ने प्रकाशित कराया। बहुगुणा जी ने ही १९४५ में "हिमवन्त का एक कवि" नाम से इनकी काव्य प्रतिभा पर एक पुस्तक भी प्रकाशित की। इनके काफल पाको गीति काव्य को हिन्दी के श्रेष्ठ गीति के रूप में "प्रेमी अभिनन्दन ग्रन्थ" में स्थान दिया गया। इनकी मृत्यु के बाद बहुगुणा जी के सम्पादकत्व में "नंदिनी" गीति कविता प्रकाशित हुई, इसके बाद इनके गीत- माधवी, प्रणयिनी, पयस्विनि, जीतू, कंकड-पत्थर आदि नाम से प्रकाशित हुये। नंदिनी गीत कविता के संबंध में आचार्य भारतीय और भावनगर के श्री हरिशंकर मूलानी लिखते हैं कि "रस, भाव, चमत्कृति, अन्तर्द्वन्द की अभिव्यंजना, भाव शवलता, व्यवहारिकता आदि दृष्टियों से नंदिनी अत्युत्तम है। इसका हर चरण सुन्दर, शीतल, सरल, शान्त और दर्द से भरा हुआ है।

सन्दर्भ
-------

1. ↑  "'हिन्दी के कालिदास' चन्द्र कुंवर बर्तवाल का 101वां जन्मदिवस... मृत्यु पर आत्मीयता से लिखने वाले हिंदी के पहले कवि". *News18 हिंदी*. 2020-08-20. अभिगमन तिथि 2022-08-20.
2. ↑  Pioneer, The. "Chandrakunwar Bartwal: The Keats of Hindi". *The Pioneer* (अंग्रेज़ी में). अभिगमन तिथि 2022-08-20.
3. ↑  Post, Garhwal. "Tribute paid to Poet Chandra Kunwar Bartwal | Garhwal Post" (अंग्रेज़ी में). अभिगमन तिथि 2022-08-20.

इन्हें भी देखें
---------------

* हिंदी साहित्य
* आधुनिक हिंदी गद्य का इतिहास

बाहरी कड़ियाँ
-------------

* स्वर्गीय चन्द्र कुँवर जी की कविताएँ
* शापित भूमि से उपजा विलक्षण कुँवर!
* चन्द्र कुंवर बर्त्वाल कविता कोश (कविता कोश)
* सबद भेद : चंद्रकुँवर बर्त्वाल
* गढ़वाल के कीट्स : चन्द्रकुंवर वर्त्वाल

साँचा:चन्द्रकुंवर बर्त्वाल का साहित्य

| * दे
* वा
* सं
**हिन्दी साहित्यकार (जन्म १९११-१९२०)** |
| --- |
| अंचल । अमृतलाल नागर । अज्ञेय । केदारनाथ अग्रवाल । गिरिजाकुमार माथुर । गोपाल सिंह नेपाली । द्वारिका प्रसाद माहेश्वरी । नरेन्द्र शर्मा  । नागार्जुन । बलबीर सिंह रंग । भवानीप्रसाद मिश्र । भीष्म साहनी । रामविलास शर्मा
। विष्णु प्रभाकर । शमशेर बहादुर सिंह । श्रीकृष्ण सरल । शिवमंगल सिंह सुमन । त्रिलोचन । |
**लोजिऑन** (Logeion) लैटिन और प्राचीन युनानी शब्दकोशों का एक निर्बाध अभिगम दत्तांशनिधि है । 2011 में जोश गोल्डनबर्ग और मैट शहनहान द्वारा विकसित, यह शिकागो विश्वविद्यालय द्वारा परपोषित किया गया है । विभिन्न शब्दकोशों और संदर्भ कार्यों में एक साथ खोज क्षमताओं के अलावा, लोजिऑन पर्सियस परियोजना से आवृत्ति और कोलोकेशन डेटा तक पहुँच प्रदान करता है ।
लैटिन और प्राचीन ग्रीक शब्दकोशों के लिए एक एग्रीगेटर के रूप में शुरुआत करने के बाद, लॉजियन ने अपने विकास में कई नई विशेषताओं को लागू किया है। इसमे शामिल है:

* यूरोपीय प्राचीन काल पर संदर्भ कार्यों का एकीकरण;
* पर्सियस परियोजना से फ़्रीक्वेंसी और कोलोकेशन डेटा ;
* कॉर्पस उदाहरण, पर्सियस परियोजना से समान रूप से पुनर्प्राप्त;
* कई (अंग्रेजी-भाषा) पाठ्यपुस्तकों में प्रासंगिक अध्यायों के संदर्भ।

इसके अलावा, 2013 में जोशुआ डे द्वारा एक आइओएस ऐप विकसित किया गया था। 2018 में लॉन्च किया गया ऐप का दूसरा संस्करण ऐन्ड्रोयड उपकरणों के लिए भी उपलब्ध है।

सन्दर्भ
-------

1. ↑  "Fact Check-Homework spelled backwards does not mean child abuse in Latin". *Reuters* (अंग्रेज़ी में). 2021-03-08. अभिगमन तिथि 2022-12-17.
**मैडलिन डेविस** एक अमेरिकी क्लासिक महिला ब्लूज़ गायिका थी, जोकि १९२० के दशक में रिकॉर्डिंग कलाकार के रूप में सक्रिय थी। उनके सबसे प्रसिद्ध संगीत ट्रैक रहे हैं "कोकोला ब्लूज" और "इट्ज़ रेड हॉट"। वह बेहतर ज्ञात रिकॉर्डिंग कलाकारों, जैसेकि मा रेने, बेसी स्मिथ, क्लारा स्मिथ, मोज़ेल एल्डरसन, विक्टोरिया स्पाइवे, सिप्पी वालेस, और बर्था "चिप्पी" हिल की समकालीन थी। संगीत के अलावा उनके जीवन के बारे में कम ही ज्ञात है।

कैरियर
------

डेविस ने अपनी दस रिकॉर्डिंग शिकागो में पैरामाउंट रिकॉर्ड के लिए की थी। उनका पहला सत्र १९२७ में हुआ। उन्होंने अपने संगीत एल्बम "हर्री सनडाउन ब्लूज" और "क्लाइम्बिंग माउंटेन ब्लूज *उसी वर्ष सितम्बर में रिकॉर्ड किये एवं दो और गाने नवंबर में रिकॉर्ड किये।*

अक्टूबर १९२८  में, डेविस ने अपना अंतिम रिकॉर्डिंग सत्र अपने साथियों जॉर्जिया टॉम डोरसे जोकि पियानो वादक एवं ताम्पा जोकि गिटार वादक थे, उनके समर्थन से पूर्ण किया। उन्होंने चार गीत रिकॉर्ड किये: "गोल्ड टूथ ममा ब्लूज," "डेथ बेल ब्लूज," "टू ब्लैक बैड," और "इट्ज़ रेड हॉट"। 

 "वरीड डाउन विद ब्लूज़" के दो वैकल्पिक संस्करणों एवं "हर्री सनडाउन ब्लूज" "क्लाइम्बिंग माउंटेन ब्लूज", "लैंड लेडीज़ फुट्स्टेप्स," "विंटर ब्लूज़" और "कोकोला ब्लूज" उनकी संकलन एल्बम फीमेल ब्लूज सिंगर्स में शामिल थे,भाग ५*: सी/डी/इ (१९२१-१९२८)*, जोकि १९९७  में जारी दस्तावेज़ रिकॉर्ड है।

सन्दर्भ
-------

1. ↑  Pearson, Barry Lee (2005). *Jook Right On: Blues Stories and Blues Storytellers*. Knoxville: University of Tennessee Press. पृ॰ 215. आई॰ऍस॰बी॰ऍन॰ 1-57233-432-0. `|ISBN=` और `|isbn=` के एक से अधिक मान दिए गए हैं (मदद)
2. ↑  Oliver, Paul (1989). *Screening the Blues: Aspects of the Blues Tradition*. Cambridge, Massachusetts: De Capo Press. पृ॰ 59. आई॰ऍस॰बी॰ऍन॰ 0-306-80344-5. `|ISBN=` और `|isbn=` के एक से अधिक मान दिए गए हैं (मदद)
3. ↑  Arwulf, Arwulf. "Madlyn Davis: Biography". Allmusic.com. अभिगमन तिथि October 2, 2011.
4. ↑  Yanow, Scott. "Female Blues Singers, Vol. 5: C/D/E (1921–1928) – Various Artists | Songs, Reviews, Credits, Awards". AllMusic. अभिगमन तिथि 2014-01-27. `|author=` और `|last=` के एक से अधिक मान दिए गए हैं (मदद)
**गिरीश चंद्र सेन** (1835 - 15 अगस्त 1910) ब्रह्म समाज के एक सदस्य और अनुवादक थे। उन्होंने 1886 में प्रथम बार कुरान का बंगाली भाषा में अनुवाद किया।

प्रारंभिक जीवन
--------------

सेन का जन्म पंचडोना गाँव के एक वैद्य परिवार में हुआ जो तब बंगाल के नारायणगंज जिले का भाग था (अब बांग्लादेश के नरसिंगडी जिले का भाग है।) वे ढाका के पोगोज़ विद्यालय में पढ़े थे।

सेन ने पत्रकारिता में जुड़ने से पूर्व कुछ समय के लिए म्येमेनसिंह जिला विद्यालय में पढ़ाया। उन्होंने छोटी आयु में फारसी और संस्कृत सीखी और म्येमेनसिंह के उप जिलाधिकारी की अदालत में पेशकार की नौकरी करने लगे। वे केशव चंद्र सेन और विजय कृष्ण गोस्वामी के कहने पर ब्रह्म समाज से जुड़ गए। उन्होंने अपने नए धर्म का प्रचार करने के लिए भारत और बर्मा का भ्रमण किया।

1869 में केशव चंद्र सेन ने चार धर्मों के अध्ययन हेतु ब्रह्म समाज के चार सदस्यों को नियुक्त किया। उन्हें इस्लामके अध्ययन हेतु चुना गया। गौर गोविंद राय को हिंदू, प्रताप चंद्र मजूमदार को ईसाई और अघोर नाथ गुप्ता को बौद्ध धर्म के अध्ययन की जिम्मेदारी दी गई। 1876 में वे अरबी और 
इस्लामी साहित्य के अध्ययन हेतु लखनऊ गए। पाँच वर्षों (1881–86) के बाद उन्होंने कुरान का पहला बंगाली अनुवाद किया।

कार्य
-----

अध्ययन पूर्ण होने के बाद वे कलकत्ता लौटे और इस्लामी साहित्य के अनुवाद कार्य में लग गए। पाँच वर्षों (1881–86) के बाद उन्होंने कुरान का फारसी सेन बंगाली में अनुवाद किया।

सेन ने बंगाली में कुल 42 पुस्तकों का लेखन एवं प्रकाशन किया। उन्होंने **हदीथ पूर्व विभाग (1892)** नाम सेन लगभग आधे **मिश्कत अल मसबी** का बंगाली अनुवाद किया। उनका दूसरामहत्वपूर्ण कार्य था **तत्त्वरत्नमाला (1907)** जिसमें छोटी-छोटी कहानियों द्वारा व्यावहारिक ज्ञान सिखाया गया है। ये कहानियाँ **शेख फरीदुद्दीन अत्तर** की **मन्तक अल तईर** और **जलालुद्दीन मोहम्मद रूमी** की **मस्नवी** से ली गईं थीं। उन्होंने फारसी के धर्म ग्रंथों जैसे **गुलिस्तान**, **बोस्तन** और **दीवान ए हफीज़** का भी अनुवाद किया। उन्होंने **हदीथ** के उपदेशों (1892–98) का भी अनुवाद किया।

सेन ने कई मुसलमान व्यक्तियों की जीवनी लिखी जिसमें मोहम्मद, उनके पौत्र इमाम हसन और इमाम हुसैन एवं चार खलीफ आदि की जीवनी उन्होंने **महापुरुष चरित्र (1882-87), महापुरुष मोहम्मद ओ तत्परिवर्तित इस्लाम धर्म,** **इमाम हसन ओ हुसैनेर जीवनी (1911), चारिजन धर्मनेता, चारितो साध्वी मुसलमान नारी** और **खलीफाबर्ग** में लिखी। उनकी पुस्तक **तापस्माला** जो **शेख फरीदुद्दीन अत्तर** की फारसी पुस्तक **तजकीरत उल औलिया** पर आधारित है, में 96 मुसलमान संतों की जीवनियाँ हैं। उन्होंने राजा राम मोहन राय की **तुहफत उल मुवाहिद्दीन** (जो कि फारसी में इस्लाम पर एक पुस्तक है) का अनुवाद 1896 में बंगाली में किया और उसे **धर्मतत्त्व** में प्रकाशित करा दिया। उन्होंने **रामकृष्ण परमहंसेर उक्ति ओ जीबोनी** लिखी।

स्रोत
-----

1. ↑  U. A. B. Razia Akter Banu (1992). *Islam in Bangladesh*. BRILL. पपृ॰ 52–. आई॰ऍस॰बी॰ऍन॰ 90-04-09497-0.
2. 1 2 3  Mohanta, Sambaru Chandra (2012). "Sen, Girish Chandra". प्रकाशित Islam, Sirajul (संपा॰). *Banglapedia: National Encyclopedia of Bangladesh* (Second संस्करण). Asiatic Society of Bangladesh.
3. ↑  M H Haider (21 August 2015). "And Shadows Flee Away". *The Daily Star*. अभिगमन तिथि 2 June 2016.
श्री स्वामीनारायण मन्दिर, अहमदाबाद
**स्वामीनारायण सम्प्रदाय** (पूर्वा नाम: उद्धव सम्प्रदाय) हिन्दू धर्म का एक भाग है। इसे गोंडा जिला उत्तरप्रदेश में जन्मे घनश्याम पांडे जिन्हें कालांतर में अनुयायियों ने स्वामीनारायण घोषित कर दिया, ने स्थापित किया था। गुरु रामानन्द स्वामी ने विशिष्टाद्वैयता की सीख को बढ़ाने के लिए स्वामीनारायण (तब सहजननद स्वामी) को उऊद्धव सम्प्रदाय का आचार्या बनाया। स्वामीनारायण सम्प्रदाय के प्रवर्तक स्वामी नारायण जी का जन्म उत्तर प्रदेश के गोण्डा जनपद के अन्तर्गत 'छपिया' नामक गाँव, जिला बस्ती में हुआ था। आज भी यहाँ स्वामीनारायण मन्दिर है जहाँ मेला लगता है। वर्तमान में यह गाँव स्वामीनारायण छपिया के नाम से जाना जाता है। 

श्री स्वामीनारायण मन्दिर, लन्दन
स्वामीनारायण के पश्चात सम्प्रदाय को अपनाने वालों की संख्या में वृद्धि हुई और १८ लाख लोग इसके अपना चुके हैं। स्वामीनारायण सम्प्रदाय को वेद के ऊपर स्थापित करने का दुष्प्रचार किया गया है। शिक्षापतरी और वचनमृत स्वामीनारायण सम्प्रदाय की मूल सीखें हैं। स्वामीनारायण ने छः मन्दिर बनाए थे। मृत्यु के पहले स्वामीनारायण ने स्वामीनारायण सम्प्रदाय के दो विभाग बनाए, पहला, नर-नारायण देव गाड़ी, जो अहमदावाद से चलई जाती हैं और दूसरा, लक्ष्मी नारायण देव गाड़ी, जो वाड़ताल से चलाई जाती हैं। इन दोनो विभाग के मुख्या, स्वामीनारायण ने अपने दो भंजो को एक पत्र, देश विभाग लेख के शक्ति से बनाया जिससेअविवाहित होनेसे सम्पत्ति काअधिकार भांजे को दे दिया, जिसे बम्बई उच्च न्यायालय ने स्वामीनारायण की वसीयत माना हैं। इन दोनो की पीढ़ी इन दोनो विभागों के आचार्या के रूप में चलते हैं और पारिवारिक नियंत्रण बना हुआ है। ब्रम्हवैवर्त पुराण, भविष्य पुराण और अन्य शास्त्र में कलियुग में दंभ अहंकार से उपजे अज्ञान से कई पंथों के उभरने का बताया गया है जो वेद शास्त्र विरुद्ध या मानव निर्मित पृथक आचरण करेंगे। किसी भी वेद शास्त्र वेद भागवत पुराण हरिवंश पुराण, भविष्य पुराण में गया बिहार मे क्षत्रिय राजवंश मे अवतरित विष्णु अवतार बुद्ध के बाद कलियुग के अंत मे पूर्ण अवतार कल्कि भगवान के पहले किसी अवतार का उल्लेख नहीं परन्तु दिव्य संत महात्मा आते रहते हैं।

सन्दर्भ
-------

1. ↑  "*Introduction to Swaminarayan Hinduism*, Raymond Brady Williams, 2001".
बाली का एक हिन्दू परिवार वहाँ के ब्रतान मन्दिर में पूजा के पश्चात
सन २०१० के आँकड़ों के अनुसार इन्दोनेशिया में कुल जनसंख्या के १.७ प्रतिशत लोग हिन्दू हैं। इण्डोनेशिया में ६ आधिकारिक धर्म हैं जिनमें हिन्दू धर्म भी सम्मिलित है।  इण्डोनेशिया में हिन्दू धर्म का पदार्पण पहली शताब्दी में व्यापारियों तथा रामायण और महाभारत आदि धर्मग्रन्थों के साथ हुआ। और यह धर्म यहाँ की संस्कृति और चिन्तन में रच-बस गया और मुख्य रूप से श्रीविजय तथा मजापहित साम्राज्य के समय में हिन्दू संस्कृति का बहुत प्रसार हुआ। सन २०१० की जनसंख्या के आंकड़ों के अनुसार वहाँ लगभग ४० लाख हिन्दू हैं।

सन्दर्भ
-------

1. ↑  Religious Freedom Report - Indonesia Archived 2017-05-04 at the वेबैक मशीन U.S. State Department (2012)
2. ↑  Mark Juergensmeyer and Wade Clark Roof, 2012, Encyclopedia of Global Religion Archived 2018-07-28 at the वेबैक मशीन, Volume 1, Page 557.
3. ↑
4. ↑  Table: Religious Composition by Country, in Numbers Archived 2016-12-09 at the वेबैक मशीन Pew Research Center, Washington D.C. (2012)

इन्हें भी देखें
---------------

* हिन्दू धर्म
* भारतीय संस्कृति
* बृहत्तर भारत
* भारत-इण्डोनेशिया सम्बन्ध

बाहरी कड़ियाँ
-------------

* : Hinduism in Indonesia
* The Story of Arjuna Wiwaha (अर्जुन विवाह), an Indonesian epic
* Indonesian Ramayan
**कमालुद्दीन अहमद**  या कमल दासगुप्ता (अंग्रेज़ी:Kamal Dasgupta) (जन्म: 28 जुलाई, 1912 - मृत्यु: 20 जुलाई, 1974) भारतीय उपमहाद्वीप के प्रसिद्ध संगीतकारों, संगीतकारों और संगीत निर्देशकों में से एक थे।

1955 में, कमल दासगुप्ता ने फिरोजा बेगम (गायक) बेगम से शादी की, जो बांग्लादेश और भारतीय उपमहाद्वीप की नज़रूल संगीत हस्तियों में से एक थीं। तब वह 43 साल के थे। शादी के चार साल बाद उन्होंने इस्लाम कबूल कर लिया। उनके धर्मांतरण के बाद, उनका नाम काजी कमल उद्दीन रखा गया। उनके तीन बच्चे हैं - तहसीन, हमीन और शाफीन।

फ़िल्मी जीवन
------------

कमल दासगुप्ता ने बंगाली फिल्म संगीतकार के रूप में भी काफी ख्याति प्राप्त की । तूफ़ान मेल , श्यामल का प्रेम , ऐ कि गो लाख दान - फिल्मों के गीतों ने एक बार जबर्दस्त प्रतिक्रिया दी थी। भगवान कृष्ण चैतन्य फिल्म में उनका संगीत संयोजन यादगार है। एक संगीत निर्देशक के रूप में उनकी आखिरी फिल्म बधुवरन थी । [5] वे लगभग अस्सी फिल्मों के संगीत निर्देशक थे।

हिंदी आधुनिक संगीत-'गीत' के प्रचार-प्रसार में उनका योगदान अतुलनीय है। वे भजन गायन में विशेष निपुण थे। कमल दासगुप्ता बंगाली-हिंदी-उर्दू-ग़ज़ल, भजन, उकंगा संगीत, नात , हमद , नज़रूल गीत सहित संगीत की सभी शाखाओं में समान रूप से कुशल थे।

द्वितीय विश्व युद्ध के दौरान मि. एलिस जॉनसन नाम के एक अमेरिकी सिनेमैटोग्राफर द्वारा अपनी युद्ध प्रचार फिल्म के लिए कमल दासगुप्ता के परिवेश संगीत को अपनाने का विशेष महत्व था ।

वह रेडियो बांग्लादेश ट्रांसक्रिप्शन सेवा के मुख्य संगीत निर्देशक थे।

इन्हें भी देखें
---------------

* केसिया अली

* लालेह बख्तियार

* नादिया पंडोर ‎

सन्दर्भ
-------

1. ↑  Hussain, Mohsin (2012). "Kamal Dasgupta". प्रकाशित Islam, Sirajul; Jamal, Ahmed A. (संपा॰). *Banglapedia: National Encyclopedia of Bangladesh* (Second संस्करण). Asiatic Society of Bangladesh.
2. ↑  बंगला विकिपीडिया
| भारत गणराज्य
 |
| --- |
|  |
| भारतकी राजनीति और सरकारपर एक श्रेणी का भाग |
| **संविधान**
* भारत का संविधान
* मूलभूत अधिकार, नीति निर्देशक तत्व, नीति निर्देशक तत्व  एवं नागरिकों के कर्तव्य
 |
| **सरकार**
* भारत सरकार
 |
| **विधानपालिक**
* संसद
* राष्ट्रपति
	+ राम नाथ कोविन्द
* उपराष्ट्रपति
	+ वेंकैया नायडू
* लोकसभा
* लोकसभा अध्यक्ष
	+ सुमित्रा महाजन
* राज्यसभा
* राज्यसभा के अध्यक्ष
 |
| **कार्यपालिका**
* भारत सरकार
* प्रधानमंत्री
	+ नरेन्द्र मोदी
* मंत्रीमंडल
 |
| **न्यायपालिका**
* सर्वोच्च न्यायालय
* न्यायाधीश
	+ दीपक मिश्र
* उच्च न्यायालय
* जिला न्यायालय
 |
| **स्थानीय प्रशासन**
* पंचायती राज
 |
| **भारतीय चुनाव**
* लोकसभा चुनाव 2014
* चुनाव आयोग
* मुख्य निर्वाचन अधिकारी
* प्रांतीय चुनाव
* राजनैतिक दल
 |
| **वैश्विक संबंध व अन्य विषय**
* राजनैतिक घटनाक्रम
* विदेश संबंध
 |
| 
* अन्य देश
* नक्षों की किताब

 भारत प्रवेशद्वार
 |
| * दे
* वा
* सं
 |

**भारत के राज्य सरकार** भारत के 28 राज्यों और 8 केंद्र शासित प्रदेशों पर शासन करने वाली सरकारें हैं और हर राज्य में मंत्रिपरिषद का प्रमुख मुख्यमंत्री होता है। सत्ता केंद्र सरकार और राज्य सरकारों के बीच बँटा हुआ है। जबकि केंद्र सरकार रक्षा, बाहरी मामले आदि संभालती है, राज्य सरकार आंतरिक सुरक्षा और अन्य राज्य मुद्दों को संभालती है। केंद्र सरकार की आय सीमा शुल्क, उत्पाद शुल्क, आयकर आदि से होती है, जबकि राज्य सरकार की आय बिक्री कर (वैट), स्टांप शुल्क आदि से आती है; अब इन्हें वस्तु एवं सेवा कर के विभिन्न घटकों के अंतर्गत शामिल कर दिया गया है।

प्रत्येक राज्य में एक विधान सभा होती है। जिस राज्य के विधायिका में एक सदन होता है - विधान सभा, वो एक सदनीय विधायिका होता है।

जिस राज्य के विधायिका में दो सदन होते हैं - विधान सभा और विधान परिषद, वो एक द्विसदनीय विधायिका है। विधान सभा निचला सदन है और लोकसभा से जैसी है जबकि विधान परिषद ऊपरी सदन है और भारत की संसद के राज्यसभा जैसी है।

राज्य सरकारों की सूची
---------------------

सरकार के विभाग
--------------

### विधायिका

### कार्यपालिका

### न्यायपालिका

संदर्भ
------
**काट्टुमन्नारकोइल** (Kattumannarkoil) भारत के तमिल नाडु राज्य के कुड्डलोर ज़िले में स्थित एक शहर है। राष्ट्रीय राजमार्ग ८१ यहाँ से गुज़रता है।

जनसांख्यिकी
-----------

2001 की भारत की जनगणना के अनुसार, कट्टुमन्नारकोइल की जनसंख्या 22,683 थी। जनसंख्या में 51% पुरुष और 49% महिलाएं हैं। कट्टुमन्नारकोइल की औसत साक्षरता दर 76% है, जो राष्ट्रीय औसत 59.5% से अधिक है: पुरुष साक्षरता 82% है, और महिला साक्षरता 71% है। कट्टुमन्नारकोइल में, 11% आबादी 6 साल से कम उम्र की है।

जलवायु
------

अधिकांश तटीय तमिलनाडु की तरह, वीरानम टैंक से सटे क्षेत्रों में उपोष्णकटिबंधीय जलवायु होती है, जहां अक्टूबर-दिसंबर के दौरान उत्तर-पूर्वी मानसून के दौरान अधिकांश वर्षा होती है। मार्च से जून तक गर्मियों के महीनों में गर्म मौसम रहता है, और अधिकतम तापमान होता है। 30 से 38°C (86 से 100°F) के बीच बदलता रहता है। तट के करीब होने के कारण क्षेत्र में आने वाले चक्रवातों का गहरा प्रभाव पड़ता है, जिसके परिणामस्वरूप भारी बारिश होती है। वीरनम टैंक में दो वर्षा निगरानी स्टेशन स्थित हैं, एक इसके दाहिने किनारे यानी कट्टुमन्नारकोइल पर और दूसरा बाएं किनारे यानी सेथियाथोप पर। इन स्टेशनों में औसत वर्षा राज्य के औसत 950 मिमी से अधिक है। पिछले 18 वर्षों के दौरान कट्टुमन्नारकोइल में औसत वार्षिक वर्षा 1025 मिमी है। सेथियाथोप में, पिछले 25 वर्षों के दौरान औसत वार्षिक वर्षा 1273 मिमी है। लेकिन उत्तर-पूर्वी मानसून की अनिश्चितता के कारण, वीरनम टैंक को अक्सर मेट्टूर बांध के पानी पर निर्भर रहना पड़ता है।

राजनीति
-------

कट्टुमन्नारकोइल संघ में लगभग 55 गाँव हैं और नगर पंचायत में 18 वार्ड हैं। कट्टुमन्नारकोइल विधानसभा निर्वाचन क्षेत्र, जो एक आरक्षित निर्वाचन क्षेत्र है, चिदंबरम (लोकसभा निर्वाचन क्षेत्र) का हिस्सा है। तमिलनाडु विधान सभा के कट्टुमन्नारकोइल सदस्य वीसीके पार्टी से सिंधनई सेलवन हैं।

इन्हें भी देखें
---------------

* कुड्डलोर ज़िला

सन्दर्भ
-------

1. ↑  "Lonely Planet South India & Kerala," Isabella Noble et al, Lonely Planet, 2017, ISBN 9781787012394
2. ↑  "Tamil Nadu, Human Development Report," Tamil Nadu Government, Berghahn Books, 2003, ISBN 9788187358145
3. ↑  "Census Info 2011 Final population totals". Office of The Registrar General and Census Commissioner, Ministry of Home Affairs, Government of India. 2013. मूल से 13 नवंबर 2013 को पुरालेखित. अभिगमन तिथि 26 January 2014.
**मलिक मकबूल तिलंगानी** (अंग्रेज़ी:Malik Maqbul Tilangani) मलिक मकबूल (माला युगंधरुडु) को खान-ए-जहाँ मकबूल तिलंगानी और जहान खान के रूप में भी जाना जाता है (डी।1369) काकतीय साम्राज्य में एक **कमांडर था**। 1323 में मुसलमानों के सामने आत्मसमर्पण कर दिया। इस्लाम धर्म परिवर्तन किया और उसका नाम मलिक मकबूल रख लिया। सुल्तान मकबूल को पंजाब के शासक के रूप में मुल्तान भेजा गया था। दिल्ली के तुगलकीद सल्तनत के फिरोज शाह तुगलक (1351-1388) में वज़ीर (प्रधान मंत्री) के रूप में नियुक्त किया गया था

मृत्यु
------

1372 में मकबूल की मृत्यु हो गई। इटानी समाधि भारत में पहली **अष्टकोणीय** संरचना है। यह दिल्ली में हजरत ख्वाजा निजामुद्दीन औलिया दरगाह के पास स्थित है। अतिक्रमण और उपेक्षा के कारण मकबरा जीर्ण-शीर्ण अवस्था में है।

वारिस
-----

1369 में मकबूल की मृत्यु के बाद उसका पुत्र जौना खान या जौना शाह **वजीर** बना। वह अपने पिता की तरह सक्षम था लेकिन एक अच्छा सैन्य नेता नहीं था। वजीर के पद के लिए संघर्ष, जो फिरोज शाह के समय में शुरू हुआ, ने जौना शाह के जीवन का दावा किया। जौना खान को पकड़ लिया गया और उसे मार दिया गया। उन्होंने प्रसिद्ध खिड़कीकी मस्जिद सहित सात बड़ी मस्जिदों का निर्माण किया।

इन्हें भी देखें
---------------

* बाबा शादी शहीद

* कमालुद्दीन अहमद

* नादिया पंडोर

सन्दर्भ
-------

1. ↑  Khan-i Jahan Maqbul Tilangani Mausoleum
**छिंदवाडा़** भारत के मध्य प्रदेश प्रान्त में स्थित एक प्रमुख शहर है। छिंदवाड़ा नगर, दक्षिण-मध्य मध्य प्रदेश राज्य, मध्य भारत, कुलबेहरा की धारा बोदरी के तट पर स्थित है।
यह 671 मीटर की ऊँचाई पर सतपुड़ा के खुले पठार पर स्थित है और उपजाऊ कृषि भूमि से घिरा है, जिसमें बीच-बीच में आम के बाग़ हैं और इसके पश्चिमोत्तर में कम ऊँचाई वाले ऊबड़ खाबड़ पहाड़ तथा दक्षिण में नागपुर के मैदानों की ओर ढलान है। पठार के दक्षिणी और पूर्वी हिस्से में चौराई गेहुं के उपजाऊ मैदान हैं। नागपुर का मैदान कपास और ज्वार की खेती का समृद्ध इलाका है और इस समूचे क्षेत्र का सबसे संपन्न और सर्वाधिक आबादी वाला हिस्सा है। वैनगंगा, पेंच और कन्हन नदियाँ इस क्षेत्र को अपवाहित करती हैं। यहाँ की मिट्टी बजरीयुक्त और जल्दी सूखने वाली है। अपेक्षाकृत कम बारिश के बावजूद यहाँ का मौसम विशेष रूप से स्वास्थ्यवर्द्धक और खुशनुमा है। इस नगर का नामकरण 'छिंद', यानी खजूर जैसे दिखने वाले वृक्ष के नाम पर हुआ है।

शहर के हृदय स्थल में सैकड़ों वर्ष पुराना भव्य मंदिर भी स्थित है, जहां कि रामलीला प्रसिद्ध है, स्थान छोटी माता मंदिर के नाम से जाना जाता है

गठन
---

छिंदवाड़ा में मिट्टी से निर्मित एक दुर्ग है, जहाँ 1857 के विद्रोह से पहले सेना का शिविर था। 1867 में इस नगर की नगरपालिका का गठन हुआ।

उद्योग और व्यापार
-----------------

यह रेल और सड़क के महत्त्वपूर्ण जंक्शन पर बसा हुआ है। इसके इर्द-गिर्द के पठारी क्षेत्र में कोयला, मैंगनीज़, जस्ता, बॉक्साइट और संगमरमर का खनन होता है। कपास का व्यापार और कोयले की ढुलाई इस नगर की मुख्य गतिविधियाँ हैं। कपास ओटाई तथा आरा मिलें यहाँ के मुख्य उद्योग हैं। पठार में व्यापक पैमाने पर पशुपालन होता है। स्थानीय स्तर पर यह नगर मिट्टी के बर्तन तथा जस्ता, पीतल व कांसे के आभूषण और चमड़े की मशक के निर्माण के लिए विख्यात है। यहाँ जलापूर्ति के लिए कोई जलापूर्ति के लिए माचागोरा डैम जोकि बहुत बड़ा है। यह नगर स्थानीय व्यापार का केंद्र है और पशु, अनाज तथा इमारती लकड़ी की बिक्री के लिए यहाँ साप्ताहिक हाट लगती है।

शिक्षण संस्थान
--------------

छिंदवाड़ा में सभी महाविद्यालय छिंदवाड़ा यूनिवर्सिटी [] सम्बंधित है 
सन 2018 में छिंदवाड़ा विश्वविद्यालय के बनते ही इसके अंतर्गत छिंदवाड़ा, सिवनी, बैतूल और बालाघाट के महाविद्यालय आ गए हैं। बड़कुही से ठीक पश्चिमोत्तर में एक खनन विद्यालय है। गोंड वंश की पुरानी राजधानी देवगढ़ छिंदवाड़ा नगर के पास ही स्थित है।

### समाचार संसाधन

यूं तो छिंदवाड़ा में दैनिक समाचार पत्रों में राजस्थान पत्रिका, दैनिक भास्कर, जबलपुर एक्सप्रेस और नवभारत टाइम्स के अलावा कई क्षेत्रीय समाचार चैनल भी हैं|

जनसंख्या
--------

2001 की जनगणना के अनुसार छिंदवाड़ा नगर की कुल जनसंख्या और ज़िले की कुल जनसंख्या 18,48,882 है।

जिले की विधानसभा क्रमांक और नाम
-------------------------------

| 122 - जुन्नारदेव | 123 - अमरवाड़ा | 124 - चौरई | 125 - सौसर | 126 - छिंदवाड़ा | 127 - परासिया | 128 - पांढुरना |  | 129 - ]] |
| --- | --- | --- | --- | --- | --- | --- | --- | --- |

इन्हें भी देखें
---------------

* भारत के शहर
* भारत के प्रान्त
* मध्य प्रदेश
**फ़िदा** 2004 में बनी हिन्दी भाषा की फिल्म है। यह फिल्म केन घोष द्वारा निर्देशित है और इसमें फ़रदीन ख़ान, करीना कपूर और शाहिद कपूर हैं। फिल्म टिकट खिड़की पर असफल रही थी।

संक्षेप
-------

फ़िदा जय (शाहिद कपूर) की कहानी बताती है जो एक दिन नेहा (करीना कपूर) नामक एक युवा और खूबसूरत महिला से मिलता है। वह उससे पहली नजर में प्यार करने लगता है। हालाँकि नेहा को मनाने की कोशिश करना जय के लिए व्यर्थ ही रहता है। क्योंकि उसके मन में उसके लिए वैसी कोई भावना नहीं थी जैसी उसके मन में थी। जय, नेहा के प्यार में पागल हो जाता है और वह आत्महत्या करने की कोशिश करता है। लेकिन उसका आत्महत्या का प्रयास असफल रहता है क्योंकि उसके सबसे अच्छे दोस्त उसे बचा लेता है। नेहा को अंततः जय से प्यार हो जाता है। धीरे-धीरे जय को पता चलने लगता है कि वह एक अपराधी की बेटी से प्यार करता है और उसके पिता पर अंडरवर्ल्ड डॉन का 6 करोड़ बकाया है। 

जय नेहा की मदद करने का फैसला करता है क्योंकि वह उससे प्यार करता है। अपने मकसद को पूरा करने के लिए वह एक बैंक लूटने का फैसला करता है। लेकिन वह कंप्यूटर हैकर विक्रम (फ़रदीन ख़ान) का उसके घर तक पीछा करता है जहां वह जाल में फंस जाता है। नेहा, उसके खिलाफ हो जाती है और विक्रम की ओर चली जाती है। बैंक द्वारा हैक किए गए दो खाते अंडरवर्ल्ड डॉन बाबू अन्ना के होते हैं और वह भी जय का पीछा करना शुरू कर देता है। जय को अब पुलिस और बाबू अन्ना से भागना होता है। लेकिन अंतिम मुकाबले में जय को नेहा को मारने और विक्रम पर इस तरह लगाम लगाने के लिए मजबूर होना पड़ता है कि उसे बचे हुए पैसे दान में बांटने पड़ते हैं।

मुख्य कलाकार
------------

* करीना कपूर — नेहा वर्मा
* फ़रदीन ख़ान — विक्रम सिंह
* शाहिद कपूर — जय मल्होत्रा
* किम शर्मा — सोनिया
* दिनेश हिंगू — प्रॉपर्टी डीलर
* विजू खोटे — ग्राहक
* अखिलेन्द्र मिश्रा — बाबू अन्ना
* विवेक बासवानी — बैंक कर्मचारी

संगीत
-----

सभी गीत समीर द्वारा लिखित; सारा संगीत अनु मलिक द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आज कहो सनम जितना" | कुमार शानू, अलका यागनिक | 5:12 |
| 2. | "आजा वे माही" | उदित नारायण, अलका यागनिक, करीना कपूर, शाहिद कपूर | 5:25 |
| 3. | "दिल मेरे ना" | उदित नारायण, अलका यागनिक | 5:48 |
| 4. | "मैंने जिसको चाहा" | अलीशा चिनॉय, सोनू निगम | 6:15 |
| 5. | "नज़र नज़र" | उदित नारायण, सपना मुखर्जी | 5:47 |
| 6. | "नज़र नज़र" (वाद्य संगीत) | — | 5:43 |

सन्दर्भ
-------

1. ↑  "1 नाम से बनी 2 फिल्में, करीना-शाहिद हुए फेल, सॉई पल्लवी-वरुण ने मचाया हंगामा, अब इसी टाइटल से आ रही 1 और मूवी". *News18 हिंदी*. 25 अक्टूबर 2023. अभिगमन तिथि 17 दिसम्बर 2023.

बाहरी कड़ियाँ
-------------

* *फ़िदा*  इंटरनेट मूवी डेटाबेस पर
**कालिदास समारोह** एक सांस्कृतिक-साहित्यिक सम्मेलन है जो भारत के मध्य प्रदेश राज्य के उज्जैन नगर में प्रतिवर्ष कार्तिक शुक्ल एकादशी (देवप्रबोधिनी एकादशी) को आयोजित होता है।

गतिविधियाँ
----------

कालिदास समारोह तीन अलग-अलग चरणों में मनाया जाता है। इसका प्रमुख आकर्षण है संस्कृत नाटक और शास्त्रीय नृत्य। सात दिन तक संस्कृत नाटकों और शास्त्रीय नृत्य का प्रदर्शन होता है। इसके अलावा देश भऱ के विद्वान संस्कृत साहित्य और कालिदास को लेकर शोध पत्रों का वाचन करते हैं। विश्वविद्यालयीन स्तर पर संस्कृत वाद-विवाद प्रतियोगिता का आयोजन किया जाता है जिसमें देश भर के संस्कृत छात्र-छात्राएं भाग लेने आते हैं। इस वाद विवाद प्रतियोगिता के उच्च स्तर का अंदाज इसी बात से लगाया जा सकता है कि किसी जमाने में इसमें प्रतियोगी की हैसियत से बाग लेने आने वाले छात्र आज किसी विश्वविद्यालय में संस्कृत के प्राध्यापक की हैसियत से इसमें निर्णायक की भूमिका में बैठे नजर आते हैं।

इतिहास
------

वर्तमान रूप में कालिदास समारोह का आरम्भ सन् १९५८ से हुआ। इसकी परिकल्पना स्वर्गीय पंण्डित सूर्यनारायण व्यास के द्वारा की गयी थी जो तीस के दशक से ही उज्जैन में "कालिदास जयन्ती" का आयोजन करते आ रहे थे। 

व्यापक स्तर पर **प्रथम अखिल भारतीय कालिदास समारोह** का उद्घाटन 1958 में भारत के राष्ट्रपति डॉ. राजेंद्र प्रसाद द्वारा उज्जैन में किया गया था। 1956 में, मध्य प्रदेश के गठन के बाद, तत्कालीन केंद्रीय सूचना और प्रसारण मंत्री स्वर्गीय डॉ बीवी केसकर और भारत की अग्रणी शिक्षण पीठ - काशी विद्यापीठ में उनके समकालीन पूर्व छात्र एवं संस्कृत के मूर्धन्य विद्वान स्वर्गीय **अनंत मराल शास्त्री** के बीच हुई एक बैठक के दौरान श्री केसकर ने श्री शास्त्री से, जब वे मध्यभारत राज्य में निदेशक सूचना एवं प्रसारण थे, उनसे कहा था कि महानतम कवि कालिदास की स्मृति को उज्जैन में अखिल भारतीय कालिदास समारोह का आयोजन करके उनकी स्मृति को कायम रखा जाना चाहिए। इसके पश्चात प्रत्येक वर्ष राज्य शासन द्वारा अखिल भारतीय कालिदास समारोह का भव्य आयोजन किया जाने लगा।

  

सन् १९७९ में मध्य प्रदेश सरकार ने उज्जैन में कालिदास अकादमी की स्थापना की जो विक्रम विश्वविद्यालय के साथ मध्य-प्रदेश के संस्कृति मंत्रालय के सहायता से इसे प्रतिवर्ष आयोजित करता है।

बाहरी कड़ियाँ
-------------

* कालिदास अकादमी का जालघर
**बरसाती** या **रेनकोट** एक विशेष प्रकार का कपड़ा है जिसका उद्देश्य बरसात के मौसम में लोगों को आसमान से गिरने वाले पानी के छींटों से बचाना है। यह आम तौर पर प्लास्टिक या चमड़े से बना होता है और आम तौर पर रोज़मर्रा के कपड़ों के ऊपर पहना जाता है। कभी-कभी यह केवल शरीर के ऊपरी हिस्सों, यानी सिर और शर्ट आदि पर छिपे हिस्सों को बचाने की कोशिश करता है, और कभी-कभी यह शरीर के निचले हिस्सों, यानी पैरों और जांघों को ढक लेता है। इस ड्रेस का प्रयोग खास तौर पर बारिश के मौसम में किया जाता है।

कई देशों में गरीब और योग्य विद्यार्थियों को सरकारी स्तर पर बरसाती उपलब्ध कराये जाते हैं। कई सरकारी और नगर निगम स्कूलों में छात्रों को रेनकोट और छाते दिए जाते हैं। ये अन्य शैक्षिक सामग्रियों का भी हिस्सा हैं जो छात्रों को दी जाती हैं।  बरसाती और छतरियों का प्रावधान इसलिए भी आवश्यक है क्योंकि बारिश में भीगकर स्कूल जाने पर छात्र विभिन्न बीमारियों से पीड़ित हो सकते हैं, जिससे शैक्षणिक उपस्थिति, शिशु स्वास्थ्य देखभाल, सार्वजनिक स्वास्थ्य प्रभावित होगा और तेजी से फैलने वाली मौसमी संक्रामक बीमारियों की समस्या सामने आ सकती है।. इसी वजह से हर साल सरकारें, लोग और संस्थाएं बड़े पैमाने पर बरसाती खरीदती हैं।

* 11
* 22
* 33
* 44
* 55

सन्दर्भ
-------

1. ↑
रयागा कृष्णैया (जन्म 13 सितंबर 1954), जिन्हें आर कृष्णैया के नाम से जाना जाता है, 2022 से वाईएसआर कांग्रेस पार्टी के राज्यसभा से वर्तमान संसद सदस्य हैं|

कृष्णैया 2014 में तेलुगु देशम पार्टी से एलबी नगर निर्वाचन क्षेत्र का प्रतिनिधित्व करने वाले विधायक के रूप में चुने गए थे। वह पिछले 35 वर्षों से राजनीति, शिक्षा और कानून के माध्यम से पिछड़े वर्गों के अधिकारों और उनके जीवन स्तर के लिए एक सक्रिय गायक रहे हैं। उन्होंने आंदोलनों के साथ-साथ कई विरोध प्रदर्शनों का नेतृत्व किया और तेलंगाना, आंध्र प्रदेश और भारत की केंद्र सरकार में बीसी के लिए लड़ाई लड़ी।

बीसी कल्याण
-----------

उन्होंने आंध्र प्रदेश में निजी शैक्षणिक संस्थानों के प्रबंधन के साथ हड़तालों, जुलूसों, विरोध प्रदर्शनों, कॉलेजों का बहिष्कार, भूख हड़ताल, आमरण अनशन और राज्य स्तर के उच्च न्यायालयों और भारत के सर्वोच्च न्यायालय में कानूनी तौर पर लड़ाई लड़ी। उन्होंने सामाजिक न्याय, स्कूलों और कॉलेजों में आरक्षण के साथ-साथ गरीब छात्रों को जूनियर, डिग्री और यूनिवर्सिटी कॉलेजों में शिक्षा प्राप्त करने के लिए छात्रवृत्ति के लिए भी संघर्ष किया है। उन्होंने पिछड़े वर्गों के लिए ग्राम और मंडल स्तर के चुनावों में आरक्षण के लिए भी सफलता के साथ संघर्ष किया।

राष्ट्रीय बी.सी. कल्याण संघ
---------------------------

उन्होंने छात्रवृत्ति और आरक्षण से संबंधित बीसी के मुद्दों को संबोधित करने के लिए नेशनल बीसी वेलफेयर एसोसिएशन  की स्थापना की।

राजनीतिक कैरियर
---------------

कृष्णैया 2014 में तेलुगु देशम पार्टी में शामिल हो गए और वह एलबी नगर निर्वाचन क्षेत्र से तेलंगाना विधानसभा के लिए चुने गए। 2018 के विधानसभा चुनावों में उन्होंने मिर्यालगुडा से कांग्रेस के टिकट पर असफल रूप से चुनाव लड़ा था और बाद में राज्यसभा सदस्य घोषित होने के बाद उन्होंने कांग्रेस पार्टी छोड़ दी और 17 मई 2022 को वाईएसआर कांग्रेस पार्टी में शामिल हो गए। 17 मई 2022 को उन्हें आंध्र प्रदेश से राज्यसभा के लिए वाईएसआर कांग्रेस के उम्मीदवार के रूप में अंतिम रूप दिया गया

संदर्भ
------

1. ↑
2. ↑  Deccan Chronicle (18 May 2022). "YSRC finalises four candidates for Rajya Sabha" (अंग्रेज़ी में). मूल से 18 May 2022 को पुरालेखित. अभिगमन तिथि 18 May 2022.

* "Briefly: Fair deal for BC urged". *The Hindu*. 12 August 2005. अभिगमन तिथि 9 June 2019.
* "The Hindu : Andhra Pradesh / Hyderabad News : BC leaders clash at panel meet". 1 July 2012. मूल से 2012-07-01 को पुरालेखित.
* Article Title[Usurped!]
* Archived 9 अक्टूबर 2007 at the वेबैक मशीन

बाहरी संबंध
-----------

* rkrishnaiah.com Archived 7 अगस्त 2018 at the वेबैक मशीन </link>
* ओबीसी नियमों की जानकारी www.obcguru.com शैलेन्द्र वागद्रे द्वारा
**नागर शैली** उत्तर भारतीय हिन्दू स्थापत्य कला की तीन में से एक शैली है। 'नागर' शब्द की उत्पत्ति नगर से हुई हैं। 

नागर शैली के अंग
खजुराहो के मन्दिर नागर शैली में निर्मित हैं।इस शैली का प्रसार हिमालय से लेकर विंध्य पर्वत माला तक देखा जा सकता है। वास्तुशास्त्र के अनुसार नागर शैली के मंदिरों की पहचान आधार से लेकर सर्वोच्च अंश तक इसका चतुष्कोण होना है। विकसित नागर मंदिर में गर्भगृह, उसके समक्ष क्रमशः अन्तराल, मण्डप तथा अर्द्धमण्डप प्राप्त होते हैं। एक ही अक्ष पर एक दूसरे से संलग्न इन भागों का निर्माण किया जाता है।

Nagar sehli ki char upsheli hai
1 Ekayatan sheli
2 panchayatan sheli
3 bhumij sheli
4 gurjar partihar

शैली के अङ्ग
------------

'नागर' शब्द नगर से बना है। सर्वप्रथम नगर में निर्माण होने के कारण इन्हे नागर की संज्ञा प्रदान की गई। शिल्पशास्त्र के अनुसार नागर मंदिरों के आठ प्रमुख अंग है - 

* (१) **मूल आधार** - जिस पर सम्पूर्ण भवन खड़ा किया जाता है।
* (२) **मसूरक** - नींव और दीवारों के बीच का भाग
* (३) **जंघा** - दीवारें (विशेषकर गर्भगृह की दीवारें)
* (४) **कपोत** - कार्निस
* (५) **शिखर** - मंदिर का शीर्ष भाग अथवा गर्भगृह का उपरी भाग
* (६) **ग्रीवा** - शिखर का ऊपरी भाग
* (७) **वर्तुलाकार आमलक** - शिखर के शीर्ष पर कलश के नीचे का भाग
* (८) **कलश** - शिखर का शीर्षभाग

नागर शैली का क्षेत्र उत्तर भारत में नर्मदा नदी के उत्तरी क्षेत्र तक है। परंतु यह कहीं-कहीं अपनी सीमाओं से आगे भी विस्तारित हो गयी है। नागर शैली के मंदिरों में योजना तथा ऊॅंचाई को मापदंड रखा गया है। नागर वास्तुकला में वर्गाकार योजना के आरंभ होते ही दोनों कोनों पर कुछ उभरा हुआ भाग प्रकट हो जाता है जिसे 'अस्त' कहते हैं। इसमें चांड़ी समतल छत से उठती हुई शिखा की प्रधानता पाई जाती है। यह शिखा कला उत्तर भारत में सातवीं शताब्दी के पश्चात् विकसित हुई अर्थात परमार शासकों ने वास्तुकला के क्षेत्र में नागर शैली को प्रधानता देते हुए इस क्षेत्र में नागर शैली के मंदिर बनवाये।

इस शैली के मंदिर मुख्यतः मध्य भारत में पाए जाते है जैसे -

1. कंदरिया महादेव मंदिर (खजुराहो)
2. लिंगराज मंदिर - भुवनेश्वर (ओड़िसा )
3. जगन्नाथ मंदिर - पुरी (ओड़िसा )
4. कोणार्क का सूर्य मंदिर - कोणार्क (ओड़िसा )
5. मुक्तेश्वर मंदिर - (ओड़िसा )
6. खजुराहो के मंदिर - मध्य प्रदेश
7. दिलवाडा के मंदिर - आबू पर्वत (राजस्थान )
8. सोमनाथ मंदिर - सोमनाथ (गुजरात)

Gondeahwar Temple, Sinnar, Nasik

सन्दर्भ
-------

1. ↑  "मंदिरों का सामान्य इतिहास व विवरण". देवस्थान विभाग देवस्थान राजस्थान. २६ अप्रैल २०१८.

इन्हें भी देखें
---------------

* हिन्दू मंदिर स्थापत्य
* द्रविड़ शैली: दक्षिण भारतीय मन्दिर स्थापत्य
* वेसर शैली: मिश्रित भारतीय शैली

| * दे
* वा
* सं
हिन्दू मन्दिर स्थापत्य शैलियां |
| --- |
| **शैलियां** | नागर शैली • वेसर शैली • द्रविड़ शैली  •  निरन्धार शैली  •  सन्धार शैली  •  सर्वतोभद्र शैली |